આપવો પડે. દૂબળાં-અનાથ બાળકોથી માંડીને ભરેલાં પેટવાળા દુકાનદારો તથા કોંગ્રેસ ટેકેદારોથી માંડીને કટ્ટર ભાજપ સમર્થકો સુધી સૌ આનંદપૂર્વક ‘મોદીમંત્ર’ ઉચ્ચારતાં કે એનો જાપ જપતાં થાકતાં નથી. મજાની વાત એ છે કે વડનગર માંડ ૨૫,૦૦૦ની વસ્તીવાળું નાનકડું નગર છે, પરંતુ એમાં સ્પષ્ટપણે પડઘાય છે ન.મો.ની ઈચ્છાશક્તિ અને એની સાથે સાથે જ વતન પ્રત્યેનો સ્નેહાદર. નગરપાલિકાનાં કાર્યો અને કાર્યશૈલીમાં પણ આનું પ્રતિબિંબ પડ્યા વગર નથી રહેતું. છેલ્લાં પાંચ વર્ષમાં તો અહીં જાદુઈ પરિવર્તન આવ્યું છે. આજનું વડનગર નરેન્દ્ર મોદીના વ્યાપક દર્શન-વિઝનની ઝલક બતાવે છે, એમ સુધીર જોષી કહે છે. તેઓ આયુર્વેદાચાર્ય છે અને પહેલા ધોરણથી એમની નરેન્દ્ર મોદી સાથે મૈત્રી જામેલી છે. વડનગરની બી. એન. હાઈસ્કૂલમાં તેઓ ભણ્યા હતા. નાગજીભાઈ દેસાઈ પણ શાળાકાળની ત્રિપુટીના ત્રીજા મિત્ર છે. ન.મો.ના નેતૃત્વના ગુણો અને ત્વરિત નિર્ણયશક્તિને તેઓ કોંગ્રેસી હોવા છતાં બિરદાવે છે. જ્યોતિષિએ એકવાર આગાહી કરેલી કે એ (ન.મો.) સંત બનશે અને નહીં તો મહાન નેતા, એ આજના સંદર્ભમાં નાગજીભાઈ ખાસ યાદ કરે છે.પોતાની શાળાના ભૂતપૂર્વ વિદ્યાર્થીઓએ કેવી કેવી પ્રગતિ કરી છે એની વાતો-વિગતો આપતા બી. એન. હાઈસ્કૂલના શિક્ષકો ઉત્સાહી સંશોધકોને સગર્વ ખાસ શું બતાવે છે, જાણો છો? ભાવનગરના ૧૯મી સદીના રાજવી સામે સૈદ્ધાંતિક અને સશસ્ત્ર જંગ જોગીદાસ ખુમાણ નામના બહારવટે ચડેલા માથાફરેલ માનવીએ છેડ્યો હતો. એનું પાત્ર ભજવનારા ૧૪ વર્ષના કિશોરની તસવીરો તેઓ બતાવે છે. આ કિશોરે ભવિષ્યમાં ભંડોળ ભેગું કરી શાળાને મદદ કરેલી. એ જ કિશોર આટલો લાંબો સમય ગુજરાતનો એકચક્રી શાસક બનશે એવી આગાહી આ તસવીરો જોઈ ભલે કોઈએ ન કરી હોય, પણ એ હકીકત તો છે જ. એ પાત્ર નરેન્દ્ર મોદીએ ભજવેલું એ કહેવાની ભાગ્યે જ જરૂર હોય. ‘પીળું ફૂલ’ નાટક પણ એમણે શાળામાં ભજવેલું. ટેલિવિઝનની સમાચાર ચેનલો તથા અખબારો - સામયિકોમાં સતત ચર્ચામાં રહેતા સ્પષ્ટવક્તા અને બળકટ નિર્ધારશક્તિ ધરાવતા નરેન્દ્ર મોદી માટે એક વાત વારંવાર કહેવાઈ છે, જે એમના વડનગરી ભૂતકાળને યાદ કરતાં કહેવી એકદમ સુસંગત છે: એમને તમે સાવ સાચૂકલા અને પ્રગતિશીલ નેતા માની ભરપેટ પ્રશંસા કરો કે બૂરખાધારી - આપખૂદ શાસક કહી હાડોહાડ ટીકા કરો, પણ એમને અવગણવાનું દેશમાં આજે કોઈને પાલવે એમ નથી. ગુજરાત વિધાનસભાની ચૂંટણી તો સાવ દરવાજે ઊભી છે અને ૨૦૧૪ની લોકસભાની ચૂંટણી પણ બરાબર ગાજવા માંડી છે ત્યારે આ વાતના વિશેષ માહાત્મ્યનું કારણ જણાવવાની સહેજ પણ જરૂર છે ખરી? ઉ